2.1 ปัจจัยความเสี่ยง

  บริษัทฯ ได้แยกปัจจัยความเสี่ยงออกเป็น 4 ประเด็น คือ การตลาด การเงิน การผลิต และ
  ความเสี่ยงจากการดำเนินงาน ดังนี้ :

  1) ความเสี่ยงทางการตลาด

  จากโครงสร้างของรายได้จากการขายบริษัทฯ ในปี 2548 ดังนี้

  ----------- --------------- ----------- --------------- -----------------
  ส่งออก                                                   ขายในประเทศ

  ยุโรป        สหรัฐอเมริกา      ญี่ปุ่น         อื่นๆ             

  52.7%       20.5%           13.9%       9.0%            3.9%
  ----------- --------------- ----------- --------------- -----------------

  จากภาพรวมในอดีต บริษัทฯ ได้สร้าง BRAND AWARENESS แล้วในตลาดต่างประเทศ และในปี
  2548 ได้พึ่งพิงตลาดส่งออกเป็นสัดส่วนสูงถึง 96%
  ซึ่งเป็นความเสี่ยงที่อาจส่งผลกระทบต่อเสถียรภาพทางธุรกิจของบริษัทฯ ได้
  ถึงแม้ว่าฐานลูกค้าต่างประเทศของบริษัทฯ จะครอบคลุมทวีปยุโรป ทวีปอเมริกา
  และทวีปเอเซียก็ตาม แต่ก็ยังคงถูกจำกัดการค้าอยู่ใน 3 ประเทศหลักๆ คือ อังกฤษ
  สหรัฐอเมริกา และญี่ปุ่น

  บริษัทฯ ได้พยายามขยายตลาดเพิ่มไปยังประเทศในทวีปอื่นๆ
  และเพิ่มสัดส่วนการขายภายในประเทศให้สูงขึ้นด้วยการเพิ่มสินค้าประเภทไม้ปูพื้นสำหรับโครงการบ้านจัดสรรและอาคารที่อยู่อาศัย
  นอกเหนือจากนี้ บริษัทฯ มีนโยบายที่จะ (1) สร้าง BRAND AWARENESS ให้กับ LISTER
  BRAND สำหรับตลาดภายในประเทศ (2) เป็น ONE STOP SERVICE
  ให้กับเจ้าของโครงการบ้านจัดสรรและอาคารที่อยู่อาศัยสำหรับ เฟอร์นิเจอร์ใช้ภายนอก
  (OUTDOOR/GARDEN FURNITURE) วัสดุไม้สำหรับก่อสร้างที่อยู่อาศัย (WOOD BUILDING
  MATERIALS) เฟอร์นิเจอร์ภายในบ้านและสำนักงาน (HOME AND OFFICE FURNITURE)

2)  ความเสี่ยงทางการเงิน

  บริษัทฯ อาจมีความเสี่ยงทางการเงินอยู่ 3 ประการ คือ (1)
  ความเสี่ยงทางอัตราดอกเบี้ยเงินกู้ที่มีแนวโน้มจะเพิ่มขึ้น
  ซึ่งอาจจะส่งผลให้ต้นทุนทางการเงินและความเสี่ยงในการชำระดอกเบี้ยของบริษัทฯ เพิ่มขึ้น
  บริษัทฯ ได้ดำเนินการลดความเสี่ยงนี้ โดยการทยอยลดระดับสินค้าคงคลังของบริษัทฯ
  ลูกในต่างประเทศทั้ง 3 แห่ง ภายหลังฤดูกาลนี้ ซึ่งคาดว่าจะเริ่มได้ประมาณเดือน กรกฎาคม
  2549 เป็นต้นไป เพื่อทยอยนำเงินสดมาลดภาระผูกพันทางการเงินของบริษัทฯ
  และรักษาระดับต้นทุนทางการเงินไม่ให้เพิ่มขึ้นตามอัตราดอกเบี้ยที่เพิ่มขึ้น (2)
  ความเสี่ยงจากอัตราแลกเปลี่ยนเงินตราต่างประเทศจากการประกอบการ ยังคงมีอยู่บ้าง
  ถึงแม้ว่าบริษัทฯ จะมีการซื้อวัตถุดิบที่ต้องชำระเป็นสกุลเงินต่างประเทศ
  แต่ก็ไม่เพียงพอที่จะครอบคลุมรายได้ที่บริษัทฯ ได้รับเป็นสกุลเงินต่างประเทศ ดังนั้นบริษัทฯ
  มีความเสี่ยงต่อการผันแปรของสกุลเงินต่างประเทศนี้
  ตามส่วนต่างของรายได้จากการส่งออกและการชำระค่าวัตถุดิบที่ซื้อจากต่างประเทศ
  และส่วนต่างนี้จะมีมูลค่าเพิ่มขึ้น เนื่องจากบริษัทฯ จะมีรายได้จากการขายภายในประเทศมากขึ้น
  แต่บริษัทฯ จะสามารถควบคุมส่วนต่างนี้ให้คงที่หรือน้อยลงได้
  โดยการซื้อวัตถุดิบจากแหล่งภายในประเทศให้มากขึ้น (3)
  ความเสี่ยงจากอัตราแลกเปลี่ยนเงินตราต่างประเทศจากการเปลี่ยนแปลงทางบัญชีสืบเนื่องจากการแปลงมูลค่าทรัพย์สินและหนี้สิน
  (ส่วนมากเป็นลูกหนี้ทางการค้า) ณ วันสิ้นงวดของบัญชี
  ซึ่งอาจจะลดความเสี่ยงได้โดยการลดลูกหนี้เหล่านั้น

3)  ความเสี่ยงทางการผลิต

บริษัทฯ มีความเสี่ยงทางการผลิตอยู่ 2 ประการ คือ (1) วัตถุดิบที่บริษัทฯ ใช้สำหรับ

  การผลิตเฟอร์นิเจอร์ คือ ไม้สัก ซึ่งแหล่งวัตถุดิบมีจำกัด ในอดีต เป็นไม้ที่เกิดตามธรรมชาติ ที่มี
  อายุนาน และมีคุณภาพ ในปัจจุบันเป็นไม้จากป่าปลูกเสียส่วนใหญ่ ที่มีอายุไม่เกิน 10-20
  ปีและคุณภาพยังไม่อยู่ตัว เพื่อเป็นการลดความเสี่ยงนี้ บริษัทฯ
  ได้ลดความเสี่ยงนี้ลงโดยเลือกใช้ไม้อื่นๆ
  ที่มีคุณสมบัติเทียบเท่าไม้สักในการผลิตเฟอรนิเจอร์แทนไม้สัก เช่น ไม้โอ๊ค ไม้เชอรี่
  เป็นต้นและใช้ส่วนประกอบบางส่วนเป็นโลหะประเภท STAINLESS STEEL (2)
  ราคาไม้สักที่เป็นวัตถุดิบหลักในการผลิตสินค้าของบริษัทฯ มีราคาสูงขึ้นเรื่อยๆ บริษัทฯ
  มีนโยบายพัฒนาเปลี่ยนแปลงรูปแบบการใช้ SOLID TEAK WOOD ที่มีราคาสูง มาเป็น
  LAMINATED TEAK WOOD เพื่อช่วยลดต้นทุนวัตถุดิบในการผลิต โดยไม่มีผลกระทบใดๆ
  ต่อคุณภาพและรูปลักษณ์ของสินค้า

4)  ความเสี่ยงจากการดำเนินงาน

ผลการดำเนินงานในปี 2548 ยังไม่อยู่ในเกณฑ์ที่น่าพอใจ ซึ่งคณะกรรมการถือเป็น

นโบายเร่งด่วนให้ฝ่ายบริหารหาทางแก้ไข